CELEX: 32020D0433
Language: fi
Date: 2020-03-12 00:00:00
Title: Komission täytäntöönpanopäätös (EU) 2020/433, annettu 12 päivänä maaliskuuta 2020, Ruotsin kemikaaliviraston biosidivalmisteen Care Plus Mosquito Net markkinoilla saataville asettamisen ja käytön sallimiseksi toteuttaman toimenpiteen jatkamisesta Euroopan parlamentin ja neuvoston asetuksen (EU) N:o 528/2012 mukaisesti (tiedoksiannettu numerolla C(2020) 1342) (Ainoastaan ruotsinkielinen teksti on todistusvoimainen)

24.3.2020   
               
               
                  FI
               
               
                  Euroopan unionin virallinen lehti
               
               
                  L 88/8
               
            
         KOMISSION TÄYTÄNTÖÖNPANOPÄÄTÖS (EU) 2020/433,
         annettu 12 päivänä maaliskuuta 2020,
         Ruotsin kemikaaliviraston biosidivalmisteen Care Plus Mosquito Net markkinoilla saataville asettamisen ja käytön sallimiseksi toteuttaman toimenpiteen jatkamisesta Euroopan parlamentin ja neuvoston asetuksen (EU) N:o 528/2012 mukaisesti
         
            
               (tiedoksiannettu numerolla C(2020) 1342)
            
         
         (Ainoastaan ruotsinkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 55 artiklan 1 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Ruotsin kemikaalivirasto, jäljempänä ’Ruotsin toimivaltainen viranomainen’, hyväksyi 25 päivänä syyskuuta 2019 asetuksen (EU) N:o 528/2012 55 artiklan 1 kohdan ensimmäisen alakohdan mukaisesti päätöksen, jolla sallitaan 23 päivään maaliskuuta 2020 asti biosidivalmisteen Care Plus Mosquito Net, joka on permetriini-tehoaineella kyllästetty hyttysverkko, asettaminen saataville markkinoilla ja käyttö, jäljempänä ’toimenpide’. Ruotsin toimivaltainen viranomainen ilmoitti toimenpiteestä perusteluineen komissiolle ja muiden jäsenvaltioiden toimivaltaisille viranomaisille mainitun asetuksen 55 artiklan 1 kohdan toisen alakohdan mukaisesti.
                  
               
                     (2)
                  
                  
                     Ruotsin toimivaltaisen viranomaisen toimittamien tietojen mukaan toimenpide oli tarpeen kansanterveyden suojelemiseksi. Permetriinillä kyllästetyn hyttysverkon käytöllä on tarkoitus suojata ihmisiä hyönteisten pistoilta ja puremilta ja siten estää kansanterveydelle riskin aiheuttavien taudinaiheuttajien tarttuminen ihmisiin vektorihyönteisten välityksellä. Toimenpiteessä määritellyillä ehdoilla valmiste voidaan asettaa saataville ainoastaan rokotusklinikoilla ja ainoastaan siten, että sen mukana annetaan asianmukaista käyttöä ja turvallista hävittämistä koskevat ohjeet, ja poikkeusajan jälkeen tahon, jolle toimenpide on osoitettu, on Ruotsin toimivaltaisen viranomaisen pyynnöstä annettava tiedot rokotusklinikoille jaettujen verkkojen määrästä.
                  
               
                     (3)
                  
                  
                     Komissio sai Ruotsin toimivaltaiselta viranomaiselta 26 päivänä marraskuuta 2019 perustellun pyynnön toimenpiteen jatkamiseksi asetuksen (EU) N:o 528/2012 55 artiklan 1 kohdan kolmannen alakohdan mukaisesti. Pyynnön taustalla on huoli siitä, että vektorivälitteiset taudit voivat vaarantaa kansanterveyden 23 päivän maaliskuuta 2020 jälkeenkin, ja argumentti, jonka mukaan biosidivalmiste Care Plus Mosquito Net on ratkaisevan tärkeä vektorivälitteisten tautien aiheuttaman vaaran hillitsemiseksi.
                  
               
                     (4)
                  
                  
                     Ruotsin toimivaltaisen viranomaisen toimittamien tietojen mukaan vektorihyönteisiä ei voida torjua riittävästi muilla vektorihyönteisten torjuntakeinoilla (esimerkiksi karkotteiden, kyllästämättömien hyttysverkkojen jne. käyttö).
                  
               
                     (5)
                  
                  
                     Karkotteet eivät pysty suojaamaan koko ihmiskehoa 24 tunnin ajan, koska päivittäisille käyttökerroille on asetettu rajoituksia ja koska niitä ei pitäisi käyttää tiettyihin kehon osiin. Karkotteiden käytöstä voi ärsytyksen vuoksi aiheutua ongelmia ihmisille, joilla on herkkä tai vaurioitunut iho. Lisäksi karkotteiden käyttöä on rajoitettu tiettyjen ikäryhmien, kuten pikkulasten, kohdalla. Käsittelemättömät hyttysverkot eivät tarjoa täyttä suojaa hyönteisiltä, koska tällaiset verkot eivät takaa sitä, etteivätkö verkossa olevat hyönteiset voisi iskeä niihin kehon osiin, joihin niillä on pääsy verkon läpi. Ihmiset saattavat myös innostua käsittelemään käsittelemättömiä verkkoja itse biosidivalmisteilla. Tällainen valvomaton ja dokumentoimaton käyttö saattaa aiheuttaa riskin ihmisten terveydelle ja ympäristölle.
                  
               
                     (6)
                  
                  
                     Biosidivalmistetta Care Plus Mosquito Net koskeva hakemus unionin luvan saamiseksi on toimitettu Euroopan kemikaalivirastolle Tanskan viranomaisen toimiessa arvioinnista vastaavana toimivaltaisena viranomaisena, ja se on edelleen arvioitavana. Unionin lupa tälle biosidivalmisteelle olisi pysyvä ratkaisu tulevaisuutta ajatellen, myös Ruotsin kannalta, mutta hakemuksen arviointiin tarvitaan vielä paljon aikaa, ennen kuin lupa voidaan myöntää.
                  
               
                     (7)
                  
                  
                     Sen vuoksi on aiheellista sallia, että Ruotsin toimivaltainen viranomainen voi jatkaa toimenpidettä tietyin edellytyksin enintään 550 päivällä.
                  
               
                     (8)
                  
                  
                     Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Ruotsin kemikaalivirasto voi jatkaa 25 päivään syyskuuta 2021 asti toimenpidettä, jolla sallitaan biosidivalmisteen Care Plus Mosquito Net asettaminen saataville markkinoilla ja sen käyttö, jotta estetään taudinaiheuttajien tarttuminen vektorihyönteisten välityksellä ihmisiin, edellyttäen että kemikaalivirasto varmistaa, että valmiste asetetaan saataville ja sitä käytetään ainoastaan sen valvonnassa.
         
         
            2 artikla
            Tämä päätös on osoitettu Ruotsin kuningaskunnalle.
         
         
            Tehty Brysselissä 12 päivänä maaliskuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 167, 27.6.2012, s. 1.